**INDOKOLÁS**

**1-2. §-hoz**

A parkoló rendelet módosításával a Deák Ferenc tér 3-5. társasház előtti parkolók 2021. január 1. napjától bevonásra kerülnek a fizető parkolók 4. díjövezetébe (180 Ft/ó). A minél szélesebb körű használhatóság érdekében a Deák Ferenc tér 3-5. társasház előtti és a Sütő utcai parkolókban a díjköteles várakozás megengedett leghosszabb időtartama egy órában kerül meghatározásra.

**3. és 5. §-hoz**

Jelenleg a kizárólagosan igénybevett parkolók száma az adott parkolóban lévő férőhelyek 33 %-át is elérheti. A korábban megalkotott, 2005-ben módosított kizárólagos használatot biztosító rendelkezés mára idejétmúltnak tekinthető a zsúfolt belváros, a gépkocsik számához viszonyítva kevés parkolószám miatt. A zalaegerszegi utakra nehezedő forgalmi nyomás jóval magasabb, mint korábban. A belvárosi fizető övezetben a dinamikus közlekedést is segítő rendeletmódosításra van szükség, ezért 2021. január 1. napjától a kizárólagosan igénybe vett parkolók száma nem haladhatja meg az adott parkolóban lévő férőhelyek 10%-át, valamint kizárólagos használati jogok díjai jelentős mértékben megemelésre kerülnek.

**4. §-hoz**

A térszíni fizető parkolók felsorolása kiegészítésre kerül a Deák Ferenc tér 3-5. társasház előtti parkolókkal.

**6. §-hoz**

A fizető parkolási díjövezetekben korlátozott területre érvényes kedvezményes használatra jogosító lakásingatlanok összefoglaló címjegyzéke kiegészül, mivel a parkoló rendeletbe bevont címek lakosai számára szabályos várakozási lehetőséget fizető övezetbe tartozó parkolók biztosítanak.

**7. §**

A rendelet hatályba léptetésével kapcsolatos, valamint deregulációs rendelkezést tartalmaz.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet alapján az indokolást a rendelet kihirdetését követően a Nemzeti Jogszabálytárban közzé kell tenni.